
Mål
Kurset skal gi en bred innføring i samfunnsvitenskapelig metode (forskningsmetode), hvor både kvantitative og kvalitative forskningsopplegg gjennomgås og vurderes. De ulike fasene i forskningsprosessen som valg av tema, utforming av problemstilling, utmeisling av forskningsdesign, innsamling av empiri og analyse vil bli belyst. Grunnleggende problemstillinger knyttet til hva det vil si å beskrive, forstå og analysere sosiale fenomener og prosesser vil inngå i kurset. Hva vil det egentlig si å produsere kunnskap om mennesker og samfunn? Og hvordan er forskning forskjellig fra annet kunnskapsarbeid?

Kurset vil være et nødvendig grunnlag for å kunne skrive bacheloroppgaven. Det blir gitt en innføring i bruk av SPSS som analyseverktøy. Kurset forutsetter basiskunnskaper i statistikk (på linje med kurs MET1002).

Undervisningsform
Faget kjøres som en blanding av forelesning, oppgaver og oppgavegjennomgang. Både undervisningsformen og progresjonen i kurset innebærer at studentene bør arbeide intensivt med pensum og oppgaveløsninger. 

Vurdering

Individuell skriftlig eksamen på 4 timer. 

Hjelpemidler: Godkjent kalkulator. 

Emneoversikt
Generelt om forskning og vitenskapelig metode 

Vitenskapsteori/grunnlagsproblemer 

Forholdet mellom teori og empiri/data

Avgrensing og definering av begreper og problemer; problemformulering.

Kvantitative kontra kvalitative forskningsopplegg

Operasjonalisering, modellutforming og måling

Utvalgsteori og datainnsamlingsmetoder

Elementær behandling og analyse av data

Tolkning av data og bevissthet om feilkilder

Bruk av SPSS

Hvordan skrive rapporter

